கேள்வி: ஜூலியா ராபர்ட்ஸ் - இளமையும் குடும்பமும் பற்றி நீங்கள் என்ன அறிந்துள்ளீர்கள்?
பதில்: ஜூலியா ஃபியோனா ராபர்ட்ஸ் அக்டோபர் 28,1967 அன்று, அட்லாண்டா புறநகர்ப் பகுதியான ஜார்ஜியாவின் ஸ்மிர்னாவில், பெட்டி லூ பிரெடெமஸ் மற்றும் வால்டர் கிராடி ராபர்ட்ஸ் ஆகியோருக்குப் பிறந்தார். இவர் ஆங்கிலம், ஸ்காட்டிஷ், ஐரிஷ், வெல்ஷ், ஜெர்மன் மற்றும் ஸ்வீடிஷ் வம்சாவளியைச் சேர்ந்தவர். அவரின் தந்தை ஒரு பாப்தீஸ்ட், அவரது தாயார் கத்தோலிக்கர். ஜூலியா ராபர்ட்ஸ் கத்தோலிக்கராக வளர்க்கப்பட்டார். இவரது மூத்த சகோதரர் எரிக் ராபர்ட்சு (பி. 1956), பல ஆண்டுகளாக ஜூலியாவிடமிருந்து 2004 ஆம் ஆண்டு வரை பிரிந்திருந்தார். மூத்த சகோதரி லிசா ராபர்ட்ஸ் கில்லன் (பி. 1965) மற்றும் மருமகள் எம்மா ராபர்ட்ஸ் ஆகியோரும் நடிகர்கள் ஆவர். அவருக்கு நான்சி மோட்ஸ் என்ற இளைய அரை சகோதரியும் இருந்தார்.
கேள்வி: ஜூலியா ராபர்ட்ஸ் - தொழில் வாழ்க்கை குறித்து விரிவாக சொல்லுங்கள்.
பதில்: 1987 ஆம் ஆண்டு பிப்ரவரி 13 ஆம் தேதி ஒளிபரப்பான "தி சர்வைவர்" தொடரில் டென்னிஸ் ஃபரினா க்ரைம் ஸ்டோரி என்ற தொடரின் முதல் பருவத்தில் சிறுவயதில் கற்பழிப்பால் பாதிக்கப்பட்டவராக தனது முதல் தொலைக்காட்சி தோற்றத்தைத் தொடர்ந்து, ஜூலியா பெரிய திரையில் அறிமுகமானார். (1987 ஆம் ஆண்டில் தனது சகோதரர் எரிக் ராபர்ட்சு ஜோடியாக பிளட் ரெட்டில் ஒரு சிறிய பாத்திரத்தில் ஜூலியா நடித்திருந்தார். இருப்பினும் இவருக்கு இரண்டு உரையாடல்கள் மட்டுமே இருந்தது. அது 1989 வரை வெளியிடப்படவில்லை.) 1988 ஆம் ஆண்டில், ''மியாமி வைஸ்'' நான்காவது பருவ இறுதித் தொடரில் ஒரு கதாபாத்ஹ்டிரத்தில் ஜூலியா தோன்றி நடித்தார். மேலும் திரைப்பட பார்வையாளர்களுடன் அவரது முதல் வெற்றித் திரைப்படம் சுயாதீனமான காதல் நகைச்சுவைப் படமான மிஸ்டிக் பீஸ்ஸா ஆகும். இதில் அவர் ஒரு பீஸ்ஸா பார்லரில் பணியாளராக பணிபுரியும் போர்த்துகீசிய-அமெரிக்க பதின்பருவப் பெண்ணாக நடித்தார். இத்திரைப்படம் பார்வையாளர் மற்றும் விமரிசகர்கள் மத்தில் நல்ல வரவேற்பைப் பெற்றது. ராபர்ட் ஹார்லிங் என்ற 1987 ஆம் ஆண்டு இதே பெயரில் வெளியான நாடகத்தின் திரைப்படத் தழுவலான ''ஸ்டீல் மேக்னோலியாஸ்'' (1989) என்ற படத்தில் ஜூலியா நீரிழிவு நோயால் பாதிக்கப்பட்ட இளம் மணமகளாக சாலி ஃபீல்ட், டோலி பார்டன், ஷெர்லி மெக்லைன் மற்றும் டேரில் ஹன்னா ஆகியோருடன் நடித்தார். இருப்பினும், படம் வெளியானபோது விமர்சன ரீதியாகவும் வணிக ரீதியாகவும் வெற்றி பெற்றதாக இருந்தது. இப்படத்திற்காக ஜூலியா தனது முதல் அகாடமி விருதுக்கு பரிந்துரைக்கப்பட்டார்.சிறந்த துணை நடிகைக்கான அகாதமி விருது விருது, முதல் கோல்டன் குளோப் விருது ஆகியவற்றை வென்றார். தனது 1989 அகாடமி விருதுக்கு பரிந்துரைக்கப்பட்ட ஜூலியா, 1990 ஆம் ஆண்டில் சிண்ட்ரெல்லா-பிக்மாலியோனெஸ்க் கதையான ப்ரெட்டி வுமனில் ரிச்சர்ட் கெருடன் நடித்தபோது உலகளாவிய பார்வையாளர்களிடமிருந்து மேலும் கவனத்தைப் பெற்றார்,Stated on ''Inside the Actors Studio'', 1997 மிச்செல் பைபர், மோலி ரிங்வால்ட், மெக் ரியான், ஜெனிபர் ஜேசன் லே, கரேன் ஆலன் மற்றும் டேரில் ஹன்னா (''ஸ்டீல் மேக்னோலியாஸ்'' படத்தில் அவரது இணை நடிகர்) ஆகியோர் அதை நிராகரித்த பின்னர் ராபர்ட்ஸ் இந்த பாத்திரத்தை ஏற்று வென்றார். இந்த பாத்திரம் அவருக்கு இரண்டாவது ஆஸ்கார் பரிந்துரையையும், இந்த முறை சிறந்த நடிகைக்கான அகாதமி விருது விருதையும், இரண்டாவது கோல்டன் குளோப் விருதையும், இசை-நகைச்சுவை திரைப்படத்திற்கான சிறந்த நடிகை விருதையும் பெற்றுத்தந்தது. இந்தப் பாத்திரத்திற்காக அவருக்கு 300,000 டாலர் ஊதியம் வழங்கப்பட்டது. இவரது அழகான தோற்றத்திற்காக அமெரிக்காவில் ஒரு காதல் நகைச்சுவைத் திரைப்படம் அதிக வசூல் சாதனையைப் பெற்றது. மேலும் உலகளவில் $463.4 மில்லியன் சம்பாதித்தார். இப்படத்தில் ஜூலியா அணிந்திருந்த சிவப்பு உடை மிகவும் புகழ்பெற்ற ஆடைகளில் ஒன்றாக கருதப்படுகிறது.
கேள்வி: ஜூலியா ராபர்ட்ஸ் - உறவுகளும் குடும்பமும் என்பது என்ன?
பதில்: ராபர்ட்ஸ் நடிகர்களான ஜேசன் பேட்ரிக், லியாம் நீசன், கீஃபர் சதர்லேண்ட், டிலான் மெக்டெர்மோட் மற்றும் மத்தேயு பெர்ரி ஆகியோருடன் காதல் உறவுகளைக் கொண்டிருந்தார். அவர் சுருக்கமாக நிச்சயதார்த்தம் செய்து கொண்டார் சதர்லேண்ட் உடன் ஜூன் 14,1991 அன்று திட்டமிட்ட திருமணத்திற்கு சற்று முன்பு பிரிந்தனர். ராபர்ட்ஸின் கூற்றுப்படி, அது நீண்ட காலத்திற்கு முன்பே ரத்து செய்யப்பட்டது, அந்த நேரத்தில் பத்திரிகைகள் கூறியது போல் "திருமணத்திற்கு சில நாட்களுக்கு முன்பு" அல்ல, அது ஒரு பரஸ்பர முடிவு என்றும் கூறினார். ஜூன் 25,1993 அன்று, அவர் நாட்டுப்புற பாடகர் லைல் லோவெட் மணந்தார், திருமணம் இந்தியானாவின் மரியானில் உள்ள செயின்ட் ஜேம்ஸ் லூத்தரன் தேவாலயத்தில் நடந்தது. அவர்கள் மார்ச் 1995 இல் பிரிந்தனர், பின்னர் விவாகரத்து செய்தனர். 1998 முதல் 2001 வரை ராபர்ட்ஸ் நடிகர் பெஞ்சமின் பிராட் உடன் உறவில் இருந்தார்.Silverman, Stephen M. (July 11, 2001). [http://www.people.com/people/article/0,26334,622133,00.html "Julia Roberts Lays It on the Line"] . ''People (American magazine)''. ஜூலியா பிராட்டுடன் உறவில் இருந்த பொழுது 2000 ஆம் ஆண்டில் தி மெக்சிகன் என்ற அவரது திரைப்படத்தின் படப்பிடிப்பில் புகைப்படக் கலைஞர் டேனியல் மோடர் என்பவரைச் சந்தித்தார். அந்தச் சமயத்தில் மோடர் வெரா ஸ்டீம்பெர்க் என்ற பெண்ணை மணந்தார். ஒரு வருடம் கழித்து அவர் விவாகரத்து கோரி மனு தாக்கல் செய்தார், அது இறுதி செய்யப்பட்ட பிறகு, அவரும் ஜூலியா ராபர்ட்சும் ஜூலை 4,2002 அன்று நியூ மெக்ஸிகோவின் டாவோஸில் உள்ள அவரது பண்ணையில் திருமணம் செய்து கொண்டனர். இவர்களுக்கு மூன்று குழந்தைகள் உள்ளனர். நவம்பர் 2004 இல் பிறந்த இரட்டையர்களான, ஒரு மகள் மற்றும் ஒரு மகன். இவர்களுடன் ஜூன் 2007 இல் பிறந்த மற்றொரு மகனும் உள்ளார்..